Године 1973. Израелски јавни сервис ИБА је одабрао Иланит као свог представника на дебитантском наступу те земље на Песми Евровизије у Луксембургу, где је извела композицију "-{Ey Sham}-" (; у преводу "Негде") ауторског двојца Хирш−Манор. Иланит је своју песму извела као последња, седамнаеста, током финалне вечери Евросонга у Луксембургу одржане 7. априла. Гласовима стручног жирија из осталих земаља учесница, песма "-{Ey Sham}-" је са укупно 97 бодова освојила високо 4. место, а Израел је постао најуспешнији дебитант у дотадашњој историји тог такмичења (задржавши тај статус наредних 20 година). Свој други наступ на том такмичењу имала је четири године касније, на Евросонгу 1977. у Лондону са песмом "-{Ahava Hi Shir Lishnayim}-" (; у преводу "Љубав је песма за двоје") где је заузела тек 11. место. Занимљиво је да је Иланит била одабрана да представља Израел и трећи пут на Евросонгу пошто је у Луксембургу 1984. требало да изведе песму под називом -{"Balalaika"}-, али је Израел накнадно одустао од такмичења јер се датум финалне вечери поклапао са националним празником "Дан сећања". Песма је ипак објављена исте године и постала је велики хит у Израелу.